Výzva na predkladanie ponúk 
v rámci prieskumu trhu

pre účely stanovenia predpokladanej hodnoty zákazky (PHZ) a výber dodávateľa podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 2/2022

Identifikácia verejného obstarávateľa:
Mesto Košice				
Trieda SNP 48/A, 040 01 Košice			
IČO:00691135
Štatutárny orgán: Ing. Jaroslav Polaček, primátor
Kontaktná osoba: Ing. Katarína Chovanová, oddelenie školstva 
	
Názov predmetu zákazky: Tlač a dodanie brožúr

Stručný opis predmetu zákazy: Zabezpečenie tlače a dodania 5 000 ks brožúr v parametroch:
- 	    Formát: 297x210 (A4 na šírku)
-              Počet strán: 124 (vrátane obálky)
-              Väzba: lepená V2
-              Papier obálky: 200g + matné lamino
-              Papier vnútro: 120g – natieraný matný

CPV Kód: 79810000-5 Tlačiarenské služby

Lehota na predkladanie ponúk: do 20.05.2022 do 12:00:00 hod.

Podmienky výzvy v rámci prieskumu trhu : 
-	vrátane služieb spojených s dodaním a vyložením 
-	miesto dodania: Magistrát mesta Košice, Trieda SNP 48/A, 040 01 Košice
-	lehota na dodanie predmetu zákazky: do 30.05.2022 do 15:00 hod.
-	vizuál brožúry bude dodaný: 23.05.2022

Predkladanie dokladov a ponuky
Ponuku je potrebné predložiť v príslušnom elektronickom systéme na komunikáciu vo verejnom obstarávaní – JOSEPHINE. Ponuka musí byť predložená na celý predmet zákazky. Obsah ponuky: 
-	Návrh na plnenie kritéria – príloha č.1
-	Čestné vyhlásenie o tom, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu -  príloha č. 2 

Podmienky účasti 
Uchádzač musí byť oprávnený poskytovať službu - uchádzač oprávnenie poskytovať službu predkladať nemusí (Ak je zapísaný v Zozname hospodárskych subjektov, verejný obstarávateľ overí jeho oprávnenie v registri na Úrade pre verejné obstarávanie alebo overí jeho oprávnenie v Registri právnických osôb, podnikateľov a orgánov verejnej moci. Ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu),

U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) zákona. Uchádzač doklad o konflikte záujmov nepredkladá. V prípade vylúčenia uchádzača, dôkazné bremeno je na verejnom obstarávateľovi. 

Hodnotenie ponúk
Ponuky získané v rámci prieskumu na určenie PHZ budú zároveň vyhodnotené podľa § 117. 

Kritéria hodnotenia ponúk
Kritériom na hodnotenie ponúk je cena v eurách (€). Úspešným uchádzačom bude ten, kto splní podmienky účasti, požiadavky na predmet zákazky a zároveň bude mať najnižšiu prijateľnú celkovú cenu za celý predmet zákazky. Cena sa bude hodnotiť s DPH, ak je uchádzač platcom DPH, ak uchádzač platcom DPH nie je, potom sa hodnotí cena celkom, teda bez DPH. Poradie uchádzačov sa určí zostupným spôsobom.

Prijatie ponuky
U úspešného uchádzača bude uplatnená objednávka. Lehota splatnosti faktúry je 30 dní.

Verejný obstarávateľ môže odmietnuť uplatniť objednávku alebo uzavrieť zmluvu s uchádzačom, u ktorého na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač uzavrel s iným hospodárskym subjektom dohodu narušujúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom a daným hospodárskym subjektom.

Prílohy 
1.	Návrh na plnenie kritéria
2.	Čestné vyhlásenie